CELEX: 32019D0872
Language: hr
Date: 2019-03-26 00:00:00
Title: Provedbena odluka Komisije (EU) 2019/872 оd 26. ožujka 2019. o poravnanju računâ agencija za plaćanja u Ujedinjenoj Kraljevini u pogledu izdataka financiranih iz Europskog poljoprivrednog fonda za ruralni razvoj (EPFRR) za financijsku godinu 2018. (priopćeno pod brojem dokumenta C(2019) 2358)

28.5.2019   
               
               
                  HR
               
               
                  Službeni list Europske unije
               
               
                  L 140/98
               
            
         PROVEDBENA ODLUKA KOMISIJE (EU) 2019/872
         оd 26. ožujka 2019.
         o poravnanju računâ agencija za plaćanja u Ujedinjenoj Kraljevini u pogledu izdataka financiranih iz Europskog poljoprivrednog fonda za ruralni razvoj (EPFRR) za financijsku godinu 2018.
         
            
               (priopćeno pod brojem dokumenta C(2019) 2358)
            
         
         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (1), a posebno njezin članak 51.,
         nakon savjetovanja s Odborom za poljoprivredne fondove,
         budući da:
         
                     (1)
                  
                  
                     U skladu s člankom 51. Uredbe (EU) br. 1306/2013, Komisija prije 31. svibnja godine koja slijedi nakon predmetne proračunske godine poravnava račune agencija za plaćanja iz članka 7. te uredbe na temelju godišnjih financijskih izvještaja koje podnose države članice, zajedno s podacima koji su potrebni za poravnanje računâ, revizorskim mišljenjem o cjelovitosti, točnosti i istinitosti godišnjih financijskih izvještaja te izvješćima tijelâ za ovjeravanje.
                  
               
                     (2)
                  
                  
                     U skladu s člankom 39. Uredbe (EU) br. 1306/2013 poljoprivredna financijska godina počinje 16. listopada godine „N – 1” i završava 15. listopada godine „N”. Pri poravnanju računâ za financijsku godinu 2018., za potrebe usklađivanja referentnog razdoblja za izdatke iz Europskog poljoprivrednog fonda za ruralni razvoj (EPFRR) s onim za izdatke iz Europskog fonda za jamstva u poljoprivredi (EFJP), trebalo bi uzeti u obzir izdatke Ujedinjene Kraljevine nastale u razdoblju od 16. listopada 2017. do 15. listopada 2018., kako je predviđeno člankom 11. stavkom 1. Provedbene uredbe Komisije (EU) br. 908/2014 (2).
                  
               
                     (3)
                  
                  
                     Budući da je Ujedinjena Kraljevina Komisiji već dostavila potrebne računovodstvene podatke, primjereno je donijeti odgovarajuće odluke o poravnanju računa u skladu s člankom 51. Uredbe (EU) br. 1306/2013.
                  
               
                     (4)
                  
                  
                     Člankom 33. stavkom 2. drugim podstavkom Provedbene uredbe (EU) br. 908/2014 predviđeno je da se iznosi čiji povrat treba osigurati od države članice ili koje treba platiti državi članici u skladu s odlukom o poravnanju računâ iz članka 33. stavka 1. te uredbe utvrđuju oduzimanjem iznosa privremenih plaćanja za predmetnu financijsku godinu od izdataka priznatih za istu godinu u skladu s člankom 33. stavkom 1.
                  
               
                     (5)
                  
                  
                     Nakon što je Ujedinjena Kraljevina dostavila podatke i nakon što su izvršene sve potrebne provjere i izmjene, Komisija može donijeti odluku o cjelovitosti, točnosti i istinitosti godišnjih financijskih izvještaja sljedećih agencija za plaćanja: „Department of Agriculture, Environment and Rural Affairs” (Ministarstvo poljoprivrede, okoliša i ruralnih pitanja), „The Scottish Government Rural Payments and Inspections Directorate” (Škotska uprava za plaćanja u poljoprivredi i poljoprivrednu inspekciju) i „Rural Payments Agency” (Agencija za plaćanja u poljoprivredi) u pogledu izdataka financiranih iz EPFRR-a. Komisija je provjerila podatke koje je podnijela Ujedinjena Kraljevina te je rezultate svojih provjera, zajedno s potrebnim izmjenama, priopćila Ujedinjenoj Kraljevini prije datuma donošenja ove Odluke.
                  
               
                     (6)
                  
                  
                     Za te agencije za plaćanja Komisija na temelju godišnjih financijskih izvještaja i popratnih dokumenata može donijeti odluku o cjelovitosti, točnosti i istinitosti podnesenih godišnjih financijskih izvještaja.
                  
               
                     (7)
                  
                  
                     Podatke koje je podnijela agencija za plaćanja Ujedinjene Kraljevine „Welsh Government” (Vlada Walesa) potrebno je dodatno istražiti te se stoga njezini računi ne mogu poravnati ovom Odlukom.
                  
               
                     (8)
                  
                  
                     U skladu s člankom 54. stavkom 2. Uredbe (EU) br. 1306/2013 predmetna država članica trebala bi snositi 50 % financijskih posljedica neizvršenog povrata zbog nepravilnosti ako do povrata nije došlo u roku od četiri godine od datuma podnošenja zahtjeva za povrat ili u roku od osam godina ako je povrat predmet tužbe pred nacionalnim sudovima. Člankom 54. stavkom 4. Uredbe (EU) br. 1306/2013 zahtijeva se od država članica da godišnjim financijskim izvještajima koja moraju dostaviti Komisiji na temelju članka 29. Provedbene uredbe (EU) br. 908/2014 prilože ovjerene tablice u kojima su vidljivi iznosi koje snose u skladu s člankom 54. stavkom 2. Uredbe (EU) br. 1306/2013. Pravila o primjeni obveze država članica da obavješćuju o iznosima čiji povrat treba osigurati propisana su u Provedbenoj uredbi (EU) br. 908/2014. Prilog II. Provedbenoj uredbi (EU) br. 908/2014 sadržava predložak tablice kojom se države članice moraju koristiti za dostavljanje podataka o iznosima čiji se povrat mora osigurati. Na temelju tablica koje ispunjavaju države članice Komisija bi trebala odlučiti o financijskim posljedicama neizvršenog povrata zbog nepravilnosti starijih od četiri odnosno osam godina.
                  
               
                     (9)
                  
                  
                     U skladu s člankom 54. stavkom 3. Uredbe (EU) br. 1306/2013, ako za to imaju propisno opravdane razloge, države članice mogu odlučiti ne provesti postupak povrata. Takva odluka može se donijeti samo ako već nastali troškovi ili troškovi koji će vjerojatno nastati prekoračuju iznos povrata ili ako je povrat nemoguć zbog nesolventnosti, zabilježene i priznate prema nacionalnom pravu, dužnika ili osoba zakonski odgovornih za nepravilnost. Ako je odluka donesena u roku od četiri godine od datuma podnošenja zahtjeva za povrat ili u roku od osam godina ako je povrat predmet tužbe pred nacionalnim sudovima, 100 % financijskih posljedica neizvršenog povrata trebalo bi biti na teret proračuna Unije. Iznosi za koje je Ujedinjena Kraljevina odlučila ne provesti postupak povrata i razlozi za tu odluku navode se u sažetom izvješću iz članka 54. stavka 4. Uredbe (EU) br. 1306/2013 u vezi s člankom 102. stavkom 1. prvim podstavkom točkom (c) podtočkom iv. te uredbe. Stoga ti iznosi ne bi trebali biti na teret Ujedinjene Kraljevine, iz čega slijedi da trebaju biti na teret proračuna Unije.
                  
               
                     (10)
                  
                  
                     Ovom Odlukom trebali bi se u obzir uzeti i iznosi koji i dalje trebaju biti na teret Ujedinjene Kraljevine zbog primjene članka 54. stavka 2. Uredbe (EU) br. 1306/2013 u odnosu na programsko razdoblje 2007.–2013. za EPFRR.
                  
               
                     (11)
                  
                  
                     Člankom 36. stavkom 3. točkom (b) Uredbe (EU) br. 1306/2013 predviđa se da se međuplaćanja trebaju izvršiti bez prekoračenja ukupnog programiranog financijskog doprinosa EPFRR-a. U skladu s člankom 23. stavkom 2. Provedbene uredbe (EU) br. 908/2014 predviđeno je da kada kombinirani ukupni iznos izjava o izdacima prelazi ukupni programirani doprinos za program ruralnog razvoja, iznos koji se plaća ograničava se na programirani iznos, ne dovodeći u pitanje gornju granicu predviđenu člankom 34. stavkom 2. Uredbe (EU) br. 1306/2013. Komisija će ograničene iznose nadoknaditi kasnije, nakon donošenja izmijenjenog financijskog plana ili na završetku programskog razdoblja.
                  
               
                     (12)
                  
                  
                     U skladu s člankom 51. Uredbe (EU) br. 1306/2013 ovom se Odlukom ne bi trebale dovesti u pitanje odluke koje Komisija može donijeti u budućnosti kako bi iz financiranja Unije isključila izdatke koji nisu ostvareni u skladu s pravilima Unije,
                  
               DONIJELA JE OVU ODLUKU:
         
            Članak 1.
            Računi agencija za plaćanja Ujedinjene Kraljevine „Department of Agriculture, Environment and Rural Affairs”, „The Scottish Government Rural Payments and Inspections Directorate” i „Rural Payments Agency” poravnavaju se u pogledu izdataka financiranih iz Europskog poljoprivrednog fonda za ruralni razvoj (EPFRR) za financijsku godinu 2018.
            Iznosi čiji povrat treba osigurati od Ujedinjene Kraljevine ili koje joj treba platiti u okviru svih programa ruralnog razvoja u skladu s ovom Odlukom sadržani su u Prilogu I.
         
         
            Članak 2.
            Za financijsku godinu 2018. računi agencije za plaćanja Ujedinjene Kraljevine „Welsh Government” u pogledu izdataka za programe ruralnog razvoja financirane iz EPFRR-a za programsko razdoblje 2014.–2020., a koji su navedeni u Prilogu II., nisu obuhvaćeni ovom Odlukom i bit će predmet buduće odluke o poravnanju računâ.
         
         
            Članak 3.
            Iznosi koji trebaju biti na teret Ujedinjene Kraljevine zbog primjene članka 54. stavka 2. Uredbe (EU) br. 1306/2013 i koji se odnose na programsko razdoblje 2014.–2020. i programsko razdoblje 2007.–2013. za EPFRR utvrđeni su u Prilogu III. ovoj Odluci.
         
         
            Članak 4.
            Ovom Odlukom ne dovode se u pitanje buduće odluke o potvrdi sukladnosti koje Komisija može donijeti u skladu s člankom 52. Uredbe (EU) br. 1306/2013 kako bi iz financiranja Unije isključila rashode koji nisu ostvareni u skladu s pravilima Unije.
         
         
            Članak 5.
            Ova je Odluka upućena Ujedinjenoj Kraljevini Velike Britanije i Sjeverne Irske.
         
         
            Sastavljeno u Bruxellesu 26. ožujka 2019.
            
               
                  Za Komisiju
               
               Phil HOGAN
               
                  Član Komisije
               
            
         
         
            (1)  SL L 347, 20.12.2013., str. 549.
         
         
            (2)  Provedbena uredba Komisije (EU) br. 908/2014 оd 6. kolovoza 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu agencija za plaćanje i drugih tijela, financijskog upravljanja, poravnanja računa, pravila o kontroli, jamstava i transparentnosti (SL L 255, 28.8.2014., str. 59.).
      
      
         
            PRILOG I.
            
               PORAVNANI IZDACI EPFRR-A PO PROGRAMIMA RURALNOG RAZVOJA ZA FINANCIJSKU GODINU 2018.
            
            IZNOS ČIJI POVRAT TREBA OSIGURATI OD DRŽAVE ČLANICE ILI KOJI TREBA PLATITI DRŽAVI ČLANICI PO PROGRAMU
            
               Odobreni programi s prijavljenim izdacima za EPFRR za razdoblje 2014.–2020.
            
            
                        (u eurima)
                     
                  
                        DČ
                     
                     
                        CCI
                     
                     
                        Izdaci 2018.
                     
                     
                        Ispravci
                     
                     
                        Ukupno
                     
                     
                        Iznosi koji se ne mogu ponovno upotrijebiti
                     
                     
                        Prihvaćeni iznos poravnan za financijsku godinu 2018.
                     
                     
                        Međuplaćanja koja su nadoknađena državi članici za predmetnu financijsku godinu
                     
                     
                        Iznos čiji povrat treba osigurati od države članice (-) ili koji treba platiti državi članici (+)
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii – iv
                     
                     
                        vi
                     
                     
                        vii = v – vi
                     
                  
                        UK
                     
                     
                        2014UK06RDRP001
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        0,00
                     
                     
                        341 029 324,58 
                     
                     
                        340 987 294,18 
                     
                     
                        42 030,40 
                     
                  
                        UK
                     
                     
                        2014UK06RDRP002
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        0,00
                     
                     
                        17 901 684,45 
                     
                     
                        17 901 330,80 
                     
                     
                        353,65
                     
                  
                        UK
                     
                     
                        2014UK06RDRP003
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        0,00
                     
                     
                        127 217 147,23 
                     
                     
                        127 388 490,41 
                     
                     
                        – 171 343,18 
                     
                  
      
      
         
            PRILOG II.
            
               PORAVNANJE RAČUNÂ AGENCIJA ZA PLAĆANJA
            
            FINANCIJSKA GODINA 2018. – EPFRR
            
               Popis agencija za plaćanja i programa za koje se računi odvajaju te su predmet kasnije odluke o poravnanju
            
            
                        Država članica
                     
                     
                        Agencija za plaćanja
                     
                     
                        Program
                     
                  
                        Ujedinjena Kraljevina
                     
                     
                        Vlada Walesa
                     
                     
                        2014UK06RDRP004
                     
                  
      
      
         
            PRILOG III.
            
               PORAVNANJE RAČUNÂ AGENCIJA ZA PLAĆANJA
            
            FINANCIJSKA GODINA 2018. – EPFRR
            
               Ispravci u skladu s člankom 54. stavkom 2. Uredbe (EU) 1306/2013
            
            
                         
                     
                     
                         
                     
                     
                        Ispravci povezani s programskim razdobljem 2014.–2020.
                     
                     
                        Ispravci povezani s programskim razdobljem 2007.–2013.
                     
                  
                        Država članica
                     
                     
                        Valuta
                     
                     
                        U nacionalnoj valuti
                     
                     
                        U eurima
                     
                     
                        U nacionalnoj valuti
                     
                     
                        U eurima
                     
                  
                        UK (*1)
                        
                     
                     
                        GBP
                     
                     
                        —
                     
                     
                        —
                     
                     
                        48 141,99 
                     
                     
                        —
                     
                  
               (*1)  U pogledu agencija za plaćanja za koje su računi odvojeni smanjenje, kako je utvrđeno u članku 54. stavku 2., treba primijeniti kada računi budu predloženi za poravnanje.